Робърт Бърнс
Джон Андерсън

Превод от английски: Владимир Свинтила, 1992

chitanka.info

Джон Андерсън, когато ти

ме срещна, този твой

немирен кичур бе почти

смола, съпруже мой.

Сега е той от сняг по-бял —

ти цял си посребрен!

Но ти, мой друже побелял,

бъди благословен!

Джон Андерсън, от склон на склон

към върха с теб вървяхме.

Една ли радост с тебе, Джон,

в живота си видяхме!

Надолу с теб сега вървим

пак тъй, ръка в ръката.

И с тебе двама ще заспим,

Джон Андерсън, в земята.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.